Srengenge wis surup, ing langit wis katon lintang kang sumunar, nandhakke jagade wis ngancik wayah wengi. Kanthi aboting pikir Murni metu ninggalake omah gubug lan anake loro kang lagi andum sega sepiring kanggo mungkasi pasane. Lakune mangetan. Sing dituju sawijining omah ing komplek Djawatan Kereta Api sakwetane setasiyun Tawang. Omah iku sing dipanggoni Darsono sakulawarga, pegawe setasiyun kang biyen kanca sekolahe bojone suwargi. Wis ditekadi, dheweke arep ndeprok nang ngarepe Darsono lan bojone, njaluk pagaweyan apa wae waton ana kasil ing sajroning limang dina iki kanggo nyandhangi anake ing dina Riyaya. Sanajan mung kenal marang Karyono, wong loro iki padha olehe luhur budine, kerep menehi pambiyantu marang Murni. Mula dheweke ora sungkan mara mrono. Dikon babat suket